Source: https://www.zakonypreludi.sk/zz/1970-15
Timestamp: 2019-10-20 16:53:14+00:00
Document Index: 9526703

Matched Legal Cases: ['§ 179', '§ 180', '§ 181', '§ 1', '§ 2', '§ 1', 'Súd ', 'súd ']

15/1970 Zb. Zákonné opatrenie Predsedníctva Federálneho zhromaždenia o zániku práva osobného užívania bytu a vyp... | Aktuálne znenie
15/1970 Zb.
Opatrenie č. 15/1970 Zb.Zákonné opatrenie Predsedníctva Federálneho zhromaždenia o zániku práva osobného užívania bytu a vypratania bytu občanov, ktorí sa protiprávne zdržiavajú mimo územia Československej socialistickej republiky
Čiastka 3/1970
Platnosť od 11.03.1970
Účinnosť od 11.03.1970
Uznesením č. 53/1970 Zb. Federálne zhromaždenie Československej socialistickej republiky schválilo zákonné opatrenie č. 15/1970 Zb.
Aktuálne znenie 11.03.1970
o zániku práva osobného užívania bytu a vypratania bytu občanov, ktorí sa protiprávne zdržiavajú mimo územia Československej socialistickej republiky
(1) Dňom začiatku účinnosti tohto zákonného opatrenia zaniká právo osobného užívania bytu občana, ktorý sa k tomuto dňu protiprávne zdržiava mimo územia Československej socialistickej republiky.
(2) Pokiaľ však občan zdržiavajúci sa v cudzine podal do 31. decembra 1969 žiadosť o predĺženie pobytu, zaniká jeho právo osobného užívania bytu po uplynutí jedného mesiaca od skončenia platnosti vycestovacej doložky predĺženej na základe tejto žiadosti, ak sa zdržiava naďalej protiprávne v cudzine, alebo od vydania rozhodnutia orgánu, ktorým bola žiadosť zamietnutá.
(3) Ustanovenia § 179 ods. 1, § 180 ods. 1 a § 181 Občianskeho zákonníka tým nie sú dotknuté.
(1) Na podklade potvrdenia vydaného príslušným orgánom Ministerstva vnútra Českej socialistickej republiky alebo Slovenskej socialistickej republiky o tom, že sa občan zdržiava protiprávne mimo územia Československej socialistickej republiky, pridelí miestny národný výbor po vyprataní byt, na ktorý užívacie právo zo zákonného opatrenia zaniklo, podľa ustanovenia zákona o hospodárení s bytmi a ustanovenia Občianskeho zákonníka.
(2) Ak ide o podnikový byt, byt Ministerstva vnútra, byt v domoch ľudových bytových družstiev, byt vystavaný v podnikovej výstavbe z vlastných voľných prostriedkov podniku, služobný byt, byt z bytovej výstavby jednotných roľníckych družstiev a vojenský byt, postupuje príslušný orgán, prípadne organizácia podľa ustanovenia zákona o hospodárení s bytmi.
(3) Ak ide o byt v dome stavebného bytového družstva, postupuje predstavenstvo tohto družstva obdobne podľa odseku 1.
Občanovi, ktorého právo užívať byt zaniklo podľa § 1 tohto zákonného opatrenia, nie je miestny národný výbor povinný prideliť náhradný byt ani náhradné ubytovanie.
Pred pridelením bytu (§ 2) odstráni miestny národný výbor veci, ktoré sú v byte, a prevezme ich do úschovy. Ak ich nemôže uschovať, predá miestny národný výbor veci patriace občanovi, ktorého právo užívania bytu zaniklo podľa § 1. Pri predaji postupuje podľa predpisov upravujúcich predaj vecí mimo výkonu rozhodnutia.*) Výťažok z predaja zloží miestny národný výbor do úschovy na štátnom notárstve.
Súd zastaví konania o zrušení práva osobného užívania bytu začaté pred dňom účinnosti tohto zákonného opatrenia, ak dôvodom návrhu je skutočnosť, že sa odporca zdržiava protiprávne mimo územia Československej socialistickej republiky. Uznesenie o zastavení konania, proti ktorému opravný prostriedok nie je prípustný, doručí súd len navrhovateľovi; o zastavení upovedomí miestny národný výbor, v obvode ktorého je byt.
*) Zákon č. 174/1950 Zb. o dražbách mimo exekúcie a vyhláška Ministerstva vnútorného obchodu č. 4/1952 Ú. l. v znení vyhlášky č. 295/1952 Ú. l. (č. 10/1952 Ú. v. v znení vyhlášky č. 343/1952 Ú. v.).